Лесното използване на авто крик съвсем не означава, че то е безопасно. Затова специалистите съветват да спазвате при работа задължително следните изисквания:
Преди да позиционирате крика се уверете, че сте паркирали на равен терен и при повдигане автомобилът няма да се задвижи. А също така, че теренът под крика е здрав и не поддава.
Застопорете колата преди повдигане - поставете я на скорост или вдигнете ръчната спирачка. Поставете клинове под колелата на противоположната страна на повдигане за да сте сигурни, че няма да се измести.
Намерете правилното място за повдигане, за да не повредите купето. Ако не сте сигурни потърсете в ръководството за експлоатация.
След повдигане на автомобила на нужната височина поставете подпори, за да обезопасите ремонта. Никога не започвайте ремонт преди да сте поставили подпори - това може да доведе до сериозни наранявания. Криковете за коли са създадени да повдигат автомобила, а не да го държат.